El departament de Promoció Econòmica informa sobre els seus serveis a través de xarxes socials
10 d’abril 2017

​![](/media/phvjwddi/16__miguel-chover-banderas-vertical_cuerpo.jpg)

L'Ajuntament de Sagunt, a través del Departament de Promoció Econòmica, amplia la seua cobertura en les xarxes socials amb l'obertura dels seus canals comunicatius en les principals xarxes socials. Així, este departament municipal ha creat el seu perfil en Facebook i compte en Twitter (@promoecosagunt) per a donar a conéixer a la ciutadania tota la informació que presta en les seues instal·lacions.

  
Per al regidor de Promoció Econòmica, Miguel Chover, “**esta iniciativa posa el departament i les polítiques d'ocupació i formació, així com les iniciatives emprenedores i empresarials, en el segle XXI. És imprescindible posar a disposició dels usuaris totes les eines de comunicació que faciliten una ràpida interacció, adaptar les nostres polítiques a les noves tecnologies i la més comuna de les comunicacions, com són les xarxes socials, ens posen en primera línia**”.

  
Promoció Econòmica treballa com un centre de suport i assessorament a les persones aturades i a totes aquelles que vulguen millorar la seua situació laboral, oferint també la possibilitat a les empreses per a cercar personal adequat a les seues necessitats. El departament promociona polítiques actives d'ocupació, així com persegueix millorar la competitivitat del teixit productiu de la ciutat.

  
Per este motiu, s'utilitzen actuacions de foment d'iniciatives empresarials, s'elaboren estudis i informes sobre l'economia local, es mantenen estretes relacions amb els agents econòmics i socials, es realitzen programes d'assessorament a emprenedores i emprenedors, i es col·labora activament amb els actors locals per a dinamitzar l'economia local. En l'actualitat, Promoció Econòmica compta amb més de 20.000 persones registrades i gestiona ofertes amb 893 empreses.

  
Entre la informació que les persones podran trobar destaca els cursos que es realitzen en el municipi, ofertes d'ocupació, ajudes per a la contractació i creació d'empreses i informació d'interès el desenvolupament socioeconòmic de Sagunt.

*   [](http://www.facebook.com/sharer.php?u=https://aytosagunto.es/va/actualitat/el-departament-de-promocio-economica-informa-sobre-els-seus-serveis-a-traves-de-xarxes-socials/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-promocio-economica-informa-sobre-els-seus-serveis-a-traves-de-xarxes-socials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-promocio-economica-informa-sobre-els-seus-serveis-a-traves-de-xarxes-socials/ "Linked In")
*   [](mailto:?body=https://aytosagunto.es/va/actualitat/el-departament-de-promocio-economica-informa-sobre-els-seus-serveis-a-traves-de-xarxes-socials/)